সিসিমপুর

সিসিমপুর হচ্ছে শিশুতোষ টেলিভিশন অনুষ্ঠান সেসামি স্ট্রিট-এর বাংলাদেশি সংস্করণ। এটির নতুন পর্ব প্রতি শুক্রবার বাংলাদেশ টেলিভিশনে প্রচারিত হয়ে থাকে। এছাড়াও, অনুষ্ঠানটি আরটিভি, মাছরাঙা টিভি এবং দুরন্ত টিভিতে সম্প্রচার করা হয়ে থাকে। ১৪ এপ্রিল ২০০৪, পহেলা বৈশাখে  অনুষ্ঠানটি যাত্রা শুরু করে।

প্রথম মৌসুমে এটির মোট ২৬টি পর্ব নির্মিত হয়, এবং ফেব্রুয়ারি ২০০৬ পর্যন্ত এটির দ্বিতীয় মৌসুমে ৩৬টি পর্ব নির্মিত হয়। ইউএসএইড এই অনুষ্ঠানটি নির্মাণে আর্থিক সহায়তা প্রদান করে থাকে। অনুষ্ঠানটি ১২ টি মৌসুমে ৭০০ এরও অধিক পর্ব প্রচারিত হয়েছে।  ২০২৩ সালের ফেব্রুয়ারিতে এর ১৫ তম মৌসুম শুরু হয়।

 চরিত্রসমূহ 

 মাপেট চরিত্রসমূহ 

 হালুম: একটি বেঙ্গল টাইগার। মাছ, ফল ও শাকসবজি খেতে খুবই ভালোবাসে। এটি ডিজাইন করেছেন এড ক্রিস্টি, নির্মাণ করেছেন রোলি ক্রুসন এবং কণ্ঠ দিয়েছেন আশরাফুল আশীষ।
 ইকরি মিকরি: একটি ছোট ৩ বছর বয়সী নীল দানবাকৃতির মেয়ে পুতুল। এটি যথেষ্ট ভাবুক একটি চরিত্র। সে নিজেকে নাম ধরে উপস্থাপন করতে ভালোবাসে। এটি ডিজাইন করেছেন এড ক্রিস্টি এবং নির্মাণ করেছেন অ্যান মেরি হোল্ডগ্রুয়েন। এই চরিত্রটিতে কণ্ঠ দিয়েছেন কাজী নওশাবা আহমেদ এবং পরে কবিকথা প্রতিতি।
 শিকু: শিকু একটি ৫ বছর বয়সী ছোট শিয়াল। সে বিজ্ঞানমনষ্ক, যুক্তিবাদী, গোয়েন্দা। শিকুর বলতে পারো অনুষ্ঠানের উপস্থাপক। এটি ডিজাইন করেছেন এড ক্রিস্টি এবং নির্মাণ করেছেন ভিক্টোরিয়া এলিস। এই চরিত্রে কণ্ঠ দিয়েছেন শুভঙ্কর দাশ শুভ।
 টুকটুকি: একটি ৫ বছর বয়সী মেয়ে পুতুল। বই পড়তে এবং ক্রিকেট খেলতে ভালোবাসে। সে চুলে দুই বেণী করে এবং হাতে চুড়ি পরে থাকে। টুকটুকি খুবই মিশুক প্রকৃতির মেয়ে।  দ্য নিউ টুকটুকি অপেরার উপস্থাপক। এটি ডিজাইন করেছেন এড ক্রিস্টি এবং নির্মাণ করেছেন অ্যান মেরি হোল্ডগ্রুয়েন। সায়মা করিম এই চরিত্রে কণ্ঠ দিয়েছেন। 
 মানিক-রতন: দুইটি ভেড়া জুটি। তাদের একসঙ্গে মানিক-রতন হিসাবে সম্মোধন করা হয়।
 আর্নি
 বার্ট
 জুলিয়া
 গ্রোভার
 এলমো
 রায়া
 বিস্কুট পাগলা বা কুকি মনস্টার (Cookie Monster)

 মানব চরিত্র 

 লাল মিয়া: সিসিমপুরের ডাকপিয়ন ছিলেন। সিসিমপুরের যাত্রা শুরুর দিকে অভিনয় শুরু করেছিলেন; এরপর, তিনি মৃত্যুবরণ করে। সিসিমপুরে তার নামে একটি পাঠাগার আছে।
 মুকুল: বিশ্ববিদ্যালয় থেকে পাসকৃত একজন যুবক ও উদ্যোক্তা। তার একটি নার্সারি রয়েছে। চঞ্চল চৌধুরী এই চরিত্রে অভিনয় করেন।
 সুমনা: সিসিমপুরের স্কুলের শিক্ষক। রুনা খান এই চরিত্রে অভিনয় করেন।
 গুণী ময়রা: মিষ্টির দোকানদার। এই চরিত্রে অভিনয় করেন সৈয়দ দুলাল।
 আশা: গুণীর স্ত্রী এবং সিসিমপুরের একমাত্র পাঠাগারটির গ্রন্থাগারিক।
 শান্ত: গুণী ময়রা ও আশা ময়রার ছেলে।
 বাহাদুর: সিসিমপুরের ফেরিওয়ালা। এই চরিত্রে অভিনয় করেন শাহাদাৎ হোসেন।

সাফল্য
২০০৭ সালে এসিপিআর পরিচালিত একটি গবেষণায়  দেখা যায়, যেসব শিশু সিসিমপুর অনুষ্ঠানটি নিয়মিত দেখে, তারা তাদের চেয়ে এক বছরের বড় শিশু, যারা সিসিমপুর দেখে না, তাদের চেয়ে ভাষা, বর্ণ, গণিত ও সামাজিক-সাংস্কৃতিক বিষয়ে বেশি দক্ষতা প্রদর্শন করে থাকে। এছাড়া, বিবিসি ওয়ার্ল্ড সার্ভিস ট্রাস্ট পরিচালিত একটি জরিপে সিসিমপুর শিশুতোষ অনুষ্ঠান হিসেবে শীর্ষস্থানীয় এবং সামগ্রিকভাবে তৃতীয় জনপ্রিয় অনুষ্ঠান হিসেবে নির্বাচিত হয়।

পুরস্কার
 শ্রেষ্ঠ মিক্সড মিডিয়া সিরিজ বিভাগে ১৪তম আন্তর্জাতিক কিডস্ক্রিন পুরস্কার
 ইন্টারন্যাশনাল টেলি অ্যাওয়ার্ড।

আরও দেখুন
 সিসামি স্ট্রিট
 দ্য ওয়ার্ল্ড অ্যাকোর্ডিং টু সিসামি স্ট্রিট

 তথ্যসূত্র 

 বহিঃসংযোগ 
 সিসিমপুর-এর প্রাতিষ্ঠানিক ওয়েবসাইট
 মাপেটউইকিতে সিসিমপুর

বিষয়শ্রেণী:বাংলাদেশ টেলিভিশনের অনুষ্ঠান
বিষয়শ্রেণী:২০০৫-এ অভিষিক্ত বাংলাদেশী টেলিভিশন ধারাবাহিক
বিষয়শ্রেণী:পুতুল নাচ বৈশিষ্ট্যযুক্ত টেলিভিশন অনুষ্ঠান
বিষয়শ্রেণী:২০০০-এর দশকের বাংলাদেশী টেলিভিশন ধারাবাহিক
বিষয়শ্রেণী:বাংলাদেশের বাংলা ভাষার টেলিভিশন অনুষ্ঠান